От 27 до 24 пр.н.е. Август е в Испания и командва Кантабрийската война. През това време Агрипа остава в Рим и в отсъствието на императора е начело на държавата. Императора жени Агрипа за своята племенница Клавдия (съдбата на първата жена на Агрипа не е известна), като по този начин Агрипа става възможен наследник на Октавиан. През 24 или 23 пр.н.е Октавиан заболява тежко и дава пръстена си с императорския печат на Агрипа. В този период Агрипа организира и брачната церемония между Марк Клавдий Марцел и дъщерята на Август, Юлия.